Rijeka, 23. rujna 2020.g.

**OBJAVA ZA MEDIJE**

**POČELE PRIJAVE NA UMJETNIČKI VOĐENU TURU NIZ RJEČINUOD MLINA ŽAKALJ DO NJEZINOG UŠĆA – *NESTVARNI GRADOVI***

**Od subote 26. rujna do utorka 29. rujna 2020.g. u sklopu programa Rijeke 2020 - Europske prijestolnice kulture, u vremenu od 16.30 do 19.00 sati održavat će se program *Nestvarni gradovi* - umjetnički vođena tura kroz grad, niz Rječinu, od mlina Žakalj do njezinog ušća, u izvedbi Umjetničke organizacije KRILA.**  
**Zbog ograničenog broja posjetitelja po izvedbi obvezne su prijave koje su počele putem web stranice** [**krila.org**](http://krila.org/)**, a cijena ulaznice je 50 kuna.**

Naime, **umjetnici i izvođači vode publiku na putovanje i provode je po odabranim lokacijama, dajući novi pogled na grad, otkrivajući njegovu slojevitost kroz prostor i vrijeme.**Početna lokacija je **mlin Žakalj** i na lokaciji treba biti najkasnije u 16.15 sati. Na lokaciju se dolazi osobnim vozilom. Mlin Žakalj je ruševina u prirodi, a tura vodi prohodnim putevima. Preporuka je nošenje prikladne odjeće i obuće (tenisice ili gojzerice) te po potrebi spreja za komarce i eventualno kišobrana i kabanice.  
Nakon dijela na Žaklju, publika odlazi sa svojim osobnim vozilima na sljedeću lokaciju - **bazen Školjić**, gdje su osigurana parkirna mjesta. Nakon lokacije na bazenu ide se pješice do **Konta** i onda do **Exporta na Delti**, gdje program u trajanju od dva i pol sata - završava.  
**U dijelu izvedbe publika se kreće, a u dijelu publika sjedi.**

**Lokacije prate Rječinu koja je ujedno i glavna zvijezda vodilja završne etape ovog petogodišnjeg projekta koji su razvijali brojni transnacionalni nezavisni izvedbeni umjetnici.** Projekt je nastao unutar suradnje KRILA s kolektivima ACTS (Oslo, Norveška), MOVEO (Barcelona, Španjolska), Platform 88 (Montpellier, Francuska), Poulpe Electrique (Arcueil, Francuska), ToTum TeaTre (Barcelona, Španjolska) i Workinglifebalance Ltd. (Graz, Austrija). Metodologiju “misaonih tijela” na specifičnim lokacijama razvile su umjetnice Fernanda Branco (Brazil/Norveška), Monica Giacomin (Italija/UK) i Ivana Peranić. Umjetnica Iva Korbar donijela je u projekt svoju metodologiju izvedbenog rada u prirodi – Realms.

***Nestvarni gradovi* dio su projekta Rijeka 2020 – Europska prijestolnica kulture, programskog pravca Kuhinja različitosti.**

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42